cyanic-selkie/wikianc huggingface dataset:
ধনবাড়ী উপজেলা
পটভূমি
ধনবাড়ী উপজেলা টাঙ্গাইল জেলার ১২তম ও সৃষ্ট সর্বশেষ উপজেলা। ঐতিহাসিকদের মতে, প্রাচীনকালে এ অঞ্চলটি আসামের কামরূপ রাজ্যের অংশ ছিল। মধ্যযুগে ১৪শ শতাব্দীর শেষভাবে অঞ্চলটি খেন্ রাজবংশের অন্তর্গত ছিল। পরবর্তীতে আলাউদ্দিন হোসেন শাহ কামতা রাজ্য জয় করার পর অঞ্চলটি মুসলমানদের দখলে চলে আসে। হোসেকামতা রাজ্যন শাহর পুত্র নাসিরউদ্দিন নুসরাত শাহ পরবর্তীতে এ অঞ্চলটি শাসন করেন এবং সে সময় এটি নাসিরাবাদের (বর্তমান ময়মনসিংহ) অন্তর্ভুক্ত ছিল। ব্রিটিশ শাসনামলে নাসিরাবাদের নাম পরিবর্তন করে বৃহত্তর ময়মনসিংহ রাখা হয়। ১৮৬৯ সালের ১লা ডিসেম্বর ময়মনসিংহ থেকে টাঙ্গাইলেকে আলাদা জেলা হিসেবে ঘোষণা করা হয় এবং ধনবাড়ীকে মধুপুর উপজেলার অধীন টাঙ্গাইল জেলায় অন্তর্ভুক্ত হয়। প্রাচীনকাল থেকে এ অঞ্চলটি রাজা ও জমিদাররা শসন করতেন। ব্রিটিশ শাসনামলে এ এলাকাটি প্রথমে সরাসরি বেঙ্গল প্রেসিডেন্সির অধীন, এরপর ১৯০৫ সালে বঙ্গভঙ্গের পর পূর্ববঙ্গ ও আসাম প্রদেশের অধীন থাকলেও মূলত ধনবাড়ীর জমিদারগণ শাসন করতেন। ভারতীয় উপমহাদেশে ব্রিটিশ শাসনের অবসানের পর ১৯৫০ সালে জমিদারি উচ্ছেদ ও প্রজাস্বত্ব আইন পাশ হয়। এ আইন অনুসারে ১৯৫১ সালে জমিদারি প্রথা উচ্ছেদ হওয়ার পর ধনবাড়ী স্থানীয় সরকারের অধীনস্থ হয়। থাম্ব|বাম|ধনবাড়ী নবাব বাড়ি মসজিদ। ব্রিটিশদের অধীন প্রথমে মধুপুরে ১৮৯৮ সালে থানা প্রতিষ্ঠিত হয়। এ সময় ধনবাড়ী মধুপুর থানার অধীনে ছিল। ১৯৯৬ সালে প্রথমে ধনবাড়ীতে পৌরসভা ঘোষণা করা হয়। ২০০০ সালে থানা গঠিত হয়। পরবর্তীতে ২০০৬ সালের ৬ জুন প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় মধুপুর উপজেলাকে বিভক্ত করে ধনবাড়ীতে নতুন উপজেলা গঠনের সিদ্ধান্ত নেওয়া হয়। একই বছরের ১১ জুলাই মধুপুর উপজেলার ৭টি ইউনিয়ন ও ধনবাড়ী পৌরসভা নিয়ে নতুন ধনবাড়ী উপজেলা সৃষ্টির সিদ্ধান্ত গৃহীত হওয়ার পর সেপ্টেম্বরে প্রশাসনিক কার্যক্রম শুরু হয়।
জনশ্রুতি অনুসারে, সুলতানী আমলের স্থানীয় ধনপতি সিংহের নাম অনুসারে এ উপজেলার নামকরণ করা হয়েছে। আবার কারো কারো মতে, ভূঞাপুর উপজেলার ফলদা নামক স্থানের রাজা যশোধরের মৃত্যুর পর তার সেনাপতি ধনুয়ার খাঁ ধনবাড়ীতে একটি স্বাধীন জমিদারি প্রতিষ্ঠা করেন। তার নাম অনুসারেই পরবর্তীতে এ অঞ্চলের নামকরণ করা হয়। অনেকে মনে করেন, সম্রাট জাহাঙ্গীরের শাসনামলে ধনপতি ঠাকুর (ধনাই সাধু) নামক একজন ব্রাহ্মণ পুখুরিয়া পরগণায় জমিদারি প্রতিষ্ঠা করেন। পরে তার নাম অনুসারে এই উপজেলাকে ধনবাড়ী নামে নামকরণ করা হয়।
ভূগোল
ধনবাড়ী উপজেলার ভৌগোলিক অবস্থান অর্থাৎ ২৩°৩৭´ থেকে ২৪°৪৫´ উত্তর অক্ষাংশ এবং ৯০°১০´ থেকে ৯০°০০´ পূর্ব দ্রাঘিমাংশ। এটি মধুপুর উপজেলা ও জামালপুর জেলার সংযোগ সড়কের দুপাশে অবস্থিত। এর মোট আয়তন ১৩০.৫০ বর্গকিলোমিটার। ভৌগোলিকভাবে ধনবাড়ীর মাটি মধুপুর কর্দম দিয়ে গঠিত। ধনবাড়ী উপজেলার কেন্দ্র থেকে উত্তরে জামালপুর জেলার জামালপুর সদর উপজেলা, দক্ষিণে গোপালপুর উপজেলা ও মধুপুর উপজেলা, পূর্বে মধুপুর উপজেলা, পশ্চিমে জামালপুর জেলার সরিষাবাড়ী উপজেলা। মধুপুর উপজেলার মধুপুর গড়ের শেষ পশ্চিম অংশ থেকে ধনবাড়ী উপজেলার সীমানা শুরু হয়ে টাঙ্গাইল জেলার উত্তর প্রান্তে শেষ হয়েছে। এ উপজেলার উপর দিয়ে ঝিনাই নদী প্রবাহিত হয়েছে। টাঙ্গাইল জেলা সদর থেকে সড়কপথে ধনবাড়ীর দূরত্ব ৬৩ কিলোমিটার।
কেদারনাথ মজুমদার লিখিত ময়মনসিংহের বিবরণ গ্রন্থ অনুসারে মধুপুর গাড়াঞ্চলে প্রাকৃতিক সম্পদ যেমন লৌহ, কয়লা ও তেল মজুদ রয়েছে বলে মনে করা হয়। ১৮৭৭ সালে দীননাথ সেন মধুপুর গড়ের মাটি পরীক্ষা করে তিনিও লৌহ খনি থাকার কথা বলেন। পরবর্তীতে সরকারিভাবে এ বনাঞ্চলে বেশ কয়েকবার পরীক্ষা-নিরিক্ষা করা হয়।
ভূ-প্রকৃতি
ভূতাত্ত্বিকভাবে ধনবাড়ী উপজেলাসহ আশেপাশের অঞ্চলের ভূমি মধুপুর কর্দম নামক অতিমাত্রায় বিচূর্ণিত ও জারিত লালচে বাদামি অবক্ষেপ বা আদিম প্রস্তর দ্বারা গঠিত। এই অবক্ষেপটি নতুন প্লাইসটোসিন যুগে জলবায়ুগত কারণে সৃষ্ট ও এটি বিভক্ত কয়েকটি প্লাইসটোসিন সোপানের সমন্বয়ে গঠিত। এটি বাংলাদেশের দ্বিতীয় বৃহত্তম প্লাইসটোসিন চত্বর। একই কর্দমের মধ্যে মধুপুর গড় অঞ্চলসহ লালমাই পাহাড় ও বরেন্দ্র ভূমি সৃষ্টি হয়েছে। প্রাচীন মহাস্থানগড়, পাহাড়পুর বৌদ্ধ বিহার, ময়নামতী সভ্যতাও এই অবক্ষেপের স্তরসমষ্টি বেষ্টিত অঞ্চলের অন্তর্গত। এ অঞ্চলের ভূমি সঞ্চয়ন সংলগ্ন প্লাবনভূমি থেকে সামান্য উঁচু যা হ্যালোইসাইট ও ইলাইটের সমন্বয়ে সৃষ্ট। এগুলো মিলে উত্তর-দক্ষিণে এটি প্রলম্বিত ভূভাগ গঠন করেছে যা স্মারক প্রত্নমৃত্তিকার অন্তর্গত। ভূতত্ত্ববিদদের মতে, ০.৯৭ থেকে ০.৯০ মিলিয়ন বছর পূর্বে এটি গঠিত হয়েছে। হাওর সৃষ্টির সাথে মধুপুর কর্দমের যোগসূত্র রয়েছে বলে মনে করা হয়। উত্তর-প্লাইসটোসিন যুগে এ অঞ্চলটিতে ব্যাপক বৃষ্টিপাত ও বিভিন্নভাবে ক্ষয়ের কারণে বেশকিছু প্লাইসটোসিন সোপান আলাদা হয়ে গিয়েছে। পরে, এই সোপানগুলোই একটি অপরটির সাথে যুক্ত হয়ে ও খোলা স্থানে উর্বর পলিমাটিতে পূর্ণ হয়ে প্লাবনভূমির তৈরি হয়েছে।
এ অঞ্চলের মাটি অ্যালুমিনা (১৯.৯৫% থেকে ২১.০৭%) ও লৌহ অক্সাইডে (৮.১২% থেকে ৯.৮২%) সমৃদ্ধ। এছাড়াও এতে যৌগ পদার্থ, দ্রবণীয় লবণ ও উদ্ভিজ্জ পদার্থ রয়েছে। এর প্রসারণ ক্ষমতা হলোসিন যুগের মাটির চেয়ে সামান্য বেশি। ধনবাড়ীতে মূলত তিন ধরনের মৃত্তিকা বেশি দেখা যায়: গাঢ়-লাল বাদামি রঙের সোপান-মৃত্তিকা, অম্লীয় অববাহিকা এঁটেল মাটি ও অগভীর লাল-বাদামি সোপান-মৃত্তিকা।
প্রশাসন
থাম্ব|ধনবাড়ীর নবাব এবং ঢাকা বিশ্ববিদ্যালয়ের অন্যতম প্রতিষ্ঠাতা [[সৈয়দ নওয়াব আলী চৌধুরী।]] ২০০৬ সাল পর্যন্ত ধনবাড়ী উপজেলা, মধুপুর উপজেলার অধীন ছিল। ১৮৯৮ সালে মধুপুর উপজেলায় থানা স্থাপনের পর ১৯৮৩ সালে মধুপুরকে উপজেলায় উন্নীত করা হয়। ২০০৬ সালের ১১ জুলাই মধুপুর উপজেলাকে বিভক্ত করে মধুপুর ও ধনবাড়ী নামে দুটি পৃথক উপজেলার সৃষ্টি হয়। স্থানীয় সরকার, পল্লী উন্নয়ন ও সমবায় মন্ত্রণালয় ১৯৯৬ সালের ১২ আগস্ট মধুপুর উপজেলার দ্বিতীয় পৌরসভা হিসেবে ধনবাড়ীতে তৃতীয় শ্রেণীর (গ-শ্রেণী) পৌরসভায় গঠন করে। ২০১১ সালের ২৬ মে সরকার ধনবাড়ী পৌররসভাকে দ্বিতীয় শ্রেণীর (খ-শ্রেণী) পৌরসভা হিসেবে স্বীকৃতি দেয়। পৌরসভার মোট আয়তন ২৪.৮৯ বর্গকিলোমিটার এবং এটি ৯টি ওয়ার্ড, ১১টি মৌজা ও ৩৫টি গ্রামের সমন্বয়ে গঠিত। সব ইউনিয়ন মিলিয়ে উপজেলাটি মোট ১১২টি মৌজা ও ১৬৮টি গ্রাম নিয়ে গঠিত। পৌরসভার নির্বাচিত মেয়র হলেন খন্দকার মঞ্জুরুল ইসলাম তপন এবং মোঃ হারুনার রশিদ ধনবাড়ী উপজেলা পরিষদের চেয়ারম্যান হিসেবে দায়িত্ব পালন করছেন। ১টি পৌরসভা ছাড়াও ধনবাড়ী উপজেলা মোট ৭টি ইউনিয়ন নিয়ে গঠিত। ইউনিয়নগুলো হলো, বীরতারা, বানিয়াজান, পাইস্কা, ধোপাখালী, যদুনাথপুর, মুশুদ্দি ও বলিভদ্র।
বাংলাদেশ জাতীয় সংসদ নির্বাচনে ধনবাড়ীর সংসদীয় আসন টাঙ্গাইল-১। মধুপুর ও ধনবাড়ী উপজেলা নিয়ে গঠিত এ আসনটি জাতীয় সংসদে ১৩০ নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালের প্রথম জাতীয় সংসদ নির্বাচনেই মধুপুরের সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন জাতীয় সমাজতান্ত্রিক দলের আব্দুস সাত্তার। ১৯৭৯ সালে বাংলাদেশ জাতীয়তাবাদী দলের (বিএনপি) সৈয়দ হাসান আলী চৌধুরী, ১৯৮৬ সালে আওয়ামী লীগের নিজামুল ইসলাম, ১৯৮৮ সালে সতন্ত্র প্রার্থী খন্দকার আনোয়ারুল হক বিজয়ী হন।
১৯৯১ সালে পঞ্চম ও জুন ১৯৯৬ তারিখের সপ্তম জাতীয় সংসদ নির্বাচনে আওয়ামী লীগের আবুল হাসান চৌধুরী সংসদ সদস্য হন। তিনি শেখ হাসিনার প্রথম মন্ত্রীসভায় বাংলাদেশের পররাষ্ট্র মন্ত্রণালয়ের প্রতিমন্ত্রী হিসেবে দায়িত্ব পালন করেন। এছাড়া তিনি ১৯৯১ সালে গঠিত সংসদে বিরোধীদলীয় হুইপ ছিলেন। ফেব্রুয়ারি ১৯৯৬ তারিখে ষষ্ঠ জাতীয় সংসদ নির্বাচনে বিএনপির আব্দুস সালাম তালুকদার সংসদ সদস্য নির্বাচিত হন। তিনি বিএনপির মহাসচিব ও স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী হিসেবে দায়িত্ব পালন করেন।
২০১৮ সালের সর্বশেষ একাদশ জাতীয় সংসদ নির্বাচনে আব্দুর রাজ্জাক বাংলাদেশ আওয়ামী লীগের মনোনয়নে এ আসনের সংসদ সদস্য নির্বাচিত হন। তিনি ২০০১ সালে অষ্টম, ২০০৮ সালে নবম এবং ২০১৪ সালের দশম জাতীয় সংসদ নির্বাচনে ও এ আসন থেকে নির্বাচিত হন। রাজ্জাক আওয়ামী লীগের সর্বোচ্চ নীতিনির্ধারণী ফোরাম সভাপতিমণ্ডলীর সদস্য ও বিভিন্ন মন্ত্রণালয়ের মন্ত্রী ছিলেন। শেখ হাসিনার চতুর্থ মন্ত্রীসভায় তাকে কৃষি মন্ত্রণালয়ের মন্ত্রীর হিসেবে দায়িত্ব প্রদান করা হয়।
সংখ্যাগত উপাত্ত
২০১১ সালের আদমশুমারি অনুযায়ী, ধনবাড়ী উপজেলার মোট জনসংখ্যা ১৮৩২৮৩ জন। এদের মধ্যে পুরুষ ৮৯৩৬২ জন এবং মহিলা ৯৩৯২১ জন। জনসংখ্যার ঘনত্ব ১৩১৬ জন, মোট ভোটার সংখ্যা ১৪২১৪০ জন, পুরুষ ভোটার ৬৯৬৪৮ জন, মহিলা ভোটার ৭২৪৯২ জন। ইসলাম ধর্মের অনুসারী ১৭৮৩৪৪ জন, হিন্দু ধর্মের অনুসারী ৪৮৫৩ জন এবং অন্যান্য ৮৬ জন। এ উপজেলায় গারো ও কোচ জাতির বসবাস রয়েছে।
উপজেলার ধোপাখালী ইউনিয়নের মোট জনসংখ্যা ৩৫১৪০ জন যার মধ্যে পুরুষ ১৭৮১৩ জন ও মহিলা ১৭৩২৭ জন, পাইস্কা ইউনিয়নের মোট জনসংখ্যা ২১৯৫৯ জন যার মধ্যে পুরুষ ১০৯০৩ জন ও মহিলা ১১০৫৬ জন, মুশুদ্দি ইউনিয়নের মোট জনসংখ্যা ২২৩০৫ জন, বলিভদ্র ইউনিয়নের মোট জনসংখ্যা ২৩৯৯৫ জন, বীরতারা ইউনিয়নের মোট জনসংখ্যা ২৭৭৫৬ জন, বানিয়াজান ইউনিয়নের মোট জনসংখ্যা ২৩৩৭৯ জন যার মধ্যে পুরুষ ১১৪৫৬ জন ও মহিলা ১১৯২৩ জন এবং যদুনাথপুর ইউনিয়নের মোট জনসংখ্যা ৪০০৪০ জন যার মধ্যে পুরুষ ১৯৩৯০ জন ও মহিলা ২০৬৫০ জন।
শিক্ষা
থাম্ব|ধনবাড়ী নওয়াব ইনস্টিটিউশন
২০১১ সালের হিসেব অনুযায়ী, ধনবাড়ী উপজেলার গড় সাক্ষরতার হার শতকরা ৪৪ ভাগ (পুরুষ ৪৫.৯%, মহিলা ৪২.২%)। উপজেলায় ১১টি কলেজ, ২৭টি উচ্চ বিদ্যালয় ও ২টি বালিকা উচ্চ বিদ্যালয়, ৪টি নিম্ন মাধ্যমিক বিদ্যালয়, ফাজিল পর্যায়ে ১টি মাদ্রাসা, ১৩টি দাখিল মাদ্রাসা, ২টি আলিম মাদ্রাসা এবং ২টি স্বতন্ত্র ভোকেশনাল সেন্টার রয়েছে। এ উপজেলার উল্লেখযোগ্য শিক্ষাপ্রতিষ্ঠানের মধ্যে রয়েছে, ধনবাড়ী নওয়াব ইনস্টিটিউশন (১৯১০), ধনবাড়ী ডিগ্রি কলেজ (১৯৬৭), পানকাতা ইসলামিয়া উচ্চ বিদ্যালয় (১৯৪৩), পাইশকা উচ্চ বিদ্যালয় (১৯৬০), ফকির আফাজ উদ্দিন উচ্চ বিদ্যালয় (১৯৬৯) এবং ধনবাড়ী কলেজিয়েট মডেল স্কুল (১৯৮৫)। বাজিতপুর আমির হেসেন উচ্চ বিদ্যালয়
ধনবাড়ী উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়। মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে।
ধনবাড়ীর নবাব সৈয়দ নওয়াব আলী চৌধুরী বাংলাদেশের শিক্ষাক্ষেত্রে গুরুত্বপূর্ণ ভূমিকা পালন করেন। তিনি অবিভক্ত বাংলার প্রথম মুসলমান মন্ত্রী ছিলেন। শিক্ষামন্ত্রণালয়ের দায়িত্ব পালন করেন। এসময় তিনি ৩৮টি শিক্ষা প্রতিষ্ঠান স্থাপনে জমি ও আর্থিক সহায়তা প্রদান করেন। ১৯১০ সালে ধনবাড়ীতে নওয়াব ইনস্টিটিউ নামে একটি বিদ্যালয় প্রতিষ্ঠা ছাড়াও তিনি ঢাকা বিশ্ববিদ্যালয়ের অন্যতম প্রতিষ্ঠাতা।
ভাষা ও সংস্কৃতি
আদিকাল থেকেই বৃহত্তর ময়মনসিংহের পাহাড়ী এ অঞ্চলটিতে মুসলিম, হিন্দু, গারো সম্প্রদায়, কচি, বামনসহ বিভিন্ন জাতির বসবাস। ধনবাড়ীতে গারো ও কচি সম্প্রদায়ের লোকজন বসবাস করে তাই ভাষা ও সংস্কৃতি বৈচিত্র লক্ষ্য করা যায়। ধনবাড়ী উপজেলার প্রধান ভাষা বাংলা। তবে গারো সম্প্রদায়ের লোকজন গারো ভাষায় কথা বলে। গারো ভাষার আঞ্চলিক আবেং উপভাষাটি এখানে বেশি ব্যবহার দেখা যায়। তবে এ ভাষার লিখিত কোনো বর্ণমালা নেই। ধনবাড়ীতে বসবাসকারী বিভিন্ন সম্প্রদায় তাদের নিজ নিজ রীতি-নীতি মনে চলে। বাংলাদেশের অন্য অনেক অঞ্চলের মত বিয়ের অনুষ্ঠানে ডুলি এবং পালকির প্রচলন ছিল। পূর্বে ধনবাড়ীতে অতিথি আপ্যায়নের পর বস্ত্র ও অন্যান্য সামগ্রী উপঢৌকনস্বরূপ দেওয়ার রীতি প্রচলিত ছিল। এ উপজেলায় ১টি পাবলিক লাইব্রেরী, ৬টি সিনেমা হলসহ বিভিন্ন সাংস্কৃতিক সংগঠন রয়েছে।
অর্থনীতি
ধনবাড়ী মূলত কৃষিপ্রধান অঞ্চল। এ অঞ্চলের ৭৭.৩৭% জনগোষ্ঠীর আয়ের প্রধান উৎস কৃষি। প্রধান কৃষি ফসলের মধ্যে রয়েছে ধান, পাট, আখ, আলু এবং শাকসবজি। পূর্বে এ অঞ্চলে খেসারি, মটর, মিষ্টিআলু, মাষকলাই ডাল, তিল, তিসি ও গমের আবাদ করা হত। এছাড়াও এখানে কলা, কাঁঠাল, আনারস, আম, পেঁপে এবং জাম বাণিজ্যিকভাবে চাষ হয়। ২০০১ সালের ভূমিজরিপ অনুসারে উপজেলার শহরে ৩২.২৭% এবং গ্রামে ৫০.৭৪% পরিবার কৃষিজমির মালিক। কৃষি নির্ভর অর্থনীতির বাইরে মৎস্য, গবাদিপশু, হাঁস-মুরগির খামার, আসবাবপত্রের কারখানা, কুটিরশিল্প, মৃৎশিল্প, লৌহশিল্প ও ইটভাটাসহ প্রভৃতি এ উপজেলার অর্থনীতির অন্যতম চালিকা শক্তি।
যোগাযোগ ব্যবস্থা
সড়কপথ ধনবাড়ী উপজেলার প্রধান যোগাযোগ মাধ্যম। বাংলাদেশের জাতীয় মহাসড়ক এন৪ (জয়দেবপুর (এন৩, আর৩১০) - কাড্ডা (এন১০৫) - টাঙ্গাইল (এন৪০৪) - এলেঙ্গা (এন৪০৫) - মধুপুর (এন৪০১) - জামালপুর) ধনবাড়ী শহরকে জয়দেবপুর থেকে টাঙ্গাইল হয়ে জামালপুরের সাথে সংযোগ স্থাপন করেছে। এন৪ সড়কটি মধুপুর উপজেলা থেকে এন৪০১ নাম্বার সড়ক হিসেবে ময়মনসিংহকে (এন৩) ধনবাড়ীর সাথে সংযুক্ত করেছে। অর্থাৎ টাঙ্গাইল-জামালপুর সড়কের মধুপুর উপজেলার পর এবং জামালপুর সদর উপজেলার পূর্বে ধনবাড়ীর অবস্থান। ধনবাড়ী থেকে ঢাকাগামী অধিকাংশ বাস মহাখালী বাস টার্মিনালে এসে থামে। ধনবাড়ী জিরো পয়েন্ট থেকে সড়ক পথে টাঙ্গাইল জেলা সদরের দূরুত্ব ৬৩ কিলোমিটার, ময়মনসিংহের দূরত্ব ৬৭ কিলোমিটার, রাজধানী ঢাকার দূরত্ব ১৩৯ কিলোমিটার। এ উপজেলায় মোট রাস্তার পরিমাণ ৫১৭.১৮ কিলোমিটার যার মধ্যে ১০৫.৫৩ কিলোমিটার পাকারাস্তা ও ৪২১.২৫ কিলোমিটার কাঁচারাস্তা।
স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। ধনবাড়ী অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় একটি সরকারি হাসপাতালের সাথে সাথে ইউনিয়ন পর্যায়ে ৪টি উপ-স্বাস্থ্যকেন্দ্র, ৩টি ক্লিনিক, ১টি দাতব্য চিকিৎসাকেন্দ্র এবং ১টি পরিবার কল্যাণ কেন্দ্র রয়েছে। বাংলাপিডিয়ার তথ্য অনুযায়ী, উপজেলার ৯৩.৮৩% মানুষ নলকূপ থেকে, ০.১৮% পুকুরের, ০.৪৫% ট্যাপ থেকে ও ৫.৫৪% অন্যান্য উৎস থেকে পানি পান করেন। ৫১.২৬% পরিবারে স্বাস্থ্যকর স্যানিটেশন ব্যবস্থার মধ্যে গ্রামে ২৫.৪৬% ও শহরে ৬৫.১৩% এবং ৪৯.৩৬% পরিবারের স্যানিটেশন ব্যবস্থা অস্বাস্থ্যকর। এছাড়া, ১২.১৭% পরিবারের কোন স্যানিটেশন ব্যবস্থা নেই।
উল্লেখযোগ্য স্থান
ধনবাড়ীতে বেশ কয়েকটি পর্যটন আকর্ষণ ও ঐতিহাসিক স্থান রয়েছে। যার মধ্যে উল্লেখযোগ্য হল,
জন হল্ট
জন কেনেথ কনস্ট্যান্টাইন হল্ট (John Holt; জন্ম: ১২ আগস্ট, ১৯২৩ - মৃত্যু: ৩ জুন, ১৯৯৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৫৯ সময়কালে ওয়েস্ট ইন্ডিজের পক্ষে ১৭ টেস্টে অংশগ্রহণ করেছেন তিনি।
প্রথম-শ্রেণীর ক্রিকেট
১৯৪৬ থেকে ১৯৬১-৬২ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন জন হল্ট। ১৯৪৭-৪৮ মৌসুমে ব্রিটিশ গায়ানার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৭২ রান তুলেন তিনি। ১৯৪৯-৫০ মৌসুমে কমনওয়েলথ একাদশের সদস্যরূপে ভারত, পাকিস্তান ও সিলন গমন করেন। এ সময়ে ৩৯.৯০ গড়ে ৮৩৮ রান তুলেন ও পাকিস্তানের বিপক্ষে ১৬২ রানের মনোজ্ঞ ইনিংস খেলেছিলেন। ১৯৫০ ও ১৯৫১ সালের ইংরেজ গ্রীষ্মকালে ল্যাঙ্কাশায়ার লীগে হ্যাসলিংডেনের পক্ষে খেলেছেন।
টেস্ট ক্রিকেট
১৯৫৩-৫৪ মৌসুমে এমসিসি দল জ্যামাইকা সফরে আসে। সফরকারী দলের বিপক্ষে ১৫২ রান তুলেন। এর কয়েকদিন পর ইংল্যান্ডের বিপক্ষে টেস্ট অভিষেক হয় তার। প্রথম ইনিংসে তিন নম্বরে ব্যাটিংয়ে নামেন ও ৫৪ রান সংগ্রহ করেন তিনি। পাঁচ টেস্টের ঐ সিরিজে ৫৪.০০ গড়ে ৪৩২ রান করেছিলেন জন হল্ট। তন্মধ্যে দ্বিতীয় টেস্টে প্রথমবারের মতো ব্যাটিং উদ্বোধনে নেমে ১৬৬ রান করেছিলেন যা তার খেলোয়াড়ী জীবনের সর্বোচ্চ ছিল।
১৯৫৪-৫৫ মৌসুমে অস্ট্রেলিয়ার বিপক্ষে পাঁচ টেস্টের সিরিজে অংশ নিলেও তুলনামূলকভাবে কম সফলতা পান। ২৫.১০ গড়ে ২৫১ রান তুলতে পেরেছিলেন। এরপর দলের বাইরে অবস্থান করেন। তবে, ১৯৫৮-৫৯ মৌসুমে জেরি আলেকজান্ডারের নেতৃত্বাধীন ওয়েস্ট ইন্ডিজ দলের সদস্যরূপে মনোনীত হন ও দলের সহঃ অধিনায়কের দায়িত্বে থেকে ভারত ও পাকিস্তান গমন করেন। সফরের সবগুলো খেলাতেই সাবলীলভাবে অংশগ্রহণ ছিল তার। তিন সেঞ্চুরি সহযোগে ৪৩.৫২ গড়ে ১০০১ রান তুলেন। ভারতে পাঁচ টেস্টের সবকটিতেই অংশ নিয়ে ৪৯.০০ গড়ে ৩৪৩ রান তুলেন। তন্মধ্যে পঞ্চম টেস্টে ১২৩ রান তুলেছিলেন। কিন্তু পাকিস্তানে খেলায় ছন্দ হারিয়ে ফেলেন। প্রথম দুই টেস্টে মাত্র ৪০ রান তুলেন যাতে পাকিস্তান দল সফরকারীদের বিপক্ষে জয় তুলে নেয়। ফলশ্রুতিতে রবিন বাইনো তার স্থলাভিষিক্ত হন।
মূল্যায়ন
লেসলি হিল্টনকে ফাঁসীকাষ্ঠে ঝোলানোর পূর্বদিন বার্বাডোসে ওয়েস্ট ইন্ডিজ-অস্ট্রেলিয়ার মধ্যকার টেস্ট খেলা চলছিল। জ্যামাইকান খেলোয়াড় হিসেবে জে.কে. হল্ট স্বাগতিক দলে খেলেন। মাঠে তিনি বেশ কয়েকবার ক্যাচ তালুবন্দী করতে পারেননি ও কঠিন সময় পার করছিলেন। এ বিষয়ে ক্রিকেট লেখক ও ধারাভাষ্যকার টনি কোজিয়ার মন্তব্য করেন যে, জঘন্যতার সঙ্কেত দিচ্ছে। দর্শকেরা ব্যানারে ‘হল্টকে ফাসি দাও, হিল্টনকে বাঁচাও’ লেখা প্রদর্শন করে।
ব্যক্তিগত জীবন
১৯৭৬ সালে জ্যামাইকান অর্ডার অব ডিস্টিংকশন পুরস্কারে ভূষিত হন তিনি। তার বাবা যোসেফ হল্ট ১৯২৩ সালে ওয়েস্ট ইন্ডিজের সদস্যরূপে ইংল্যান্ড গমন করেছিলেন। ৩ জুন, ১৯৯৭ তারিখে ৭৪ বছর বয়সে জ্যামাইকার কিংস্টনে জন হল্টের দেহাবসান ঘটে।
শোভা আলে
শোভা আলে (शोभा आले) নেপালি ক্রিকেটার এবং নেপালি জাতীয় ক্রিকেট দলের ডানহাতি ব্যাটসওম্যান। তিনি ২০১৪ এশিয়ান গেমস এবং ২০১৬ মহিলা টি-টোয়েন্টি এশিয়া কাপে নেপালের প্রতিনিধিত্ব করেছেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (July 2020)">উদ্ধৃতি প্রয়োজন  ]
দুর্যোগ চলচ্চিত্র
দুর্যোগ চলচ্চিত্র বা বিপর্যয় চলচ্চিত্র চলচ্চিত্রের একটি ধরন যেখানে কোনো চলচ্চিত্রের বিষয় এবং প্রাথমিক কাহিনি প্রক্রিয়া কোনো চলমান বা আসন্ন বিপর্যয়। এই ধরনের বিপর্যয়ের মধ্যে রয়েছে প্রাকৃতিক দুর্যোগ, যেমন বন্যা, ভূমিকম্প, সুনামি বা গ্রহাণু সংঘর্ষ, এছাড়াও জাহাজডুবি বা বিমান বিধ্বস্তের মতো দুর্ঘটনা বা বৈশ্বিক মহামারী। অ্যাকশন চলচ্চিত্রের একটি উপধারা হিসেবে, এই ধারার চলচ্চিত্রগুলি সাধারণত কিছু নির্দিষ্ট চরিত্রের দৃষ্টিভঙ্গি থেকে বা বেঁচে থাকার কৌশল দৃশ্যায়নের জন্য সাধারণত কিছুটা নির্মাণধর্মী, বিপর্যয় এবং কখনও কখনও তার পরবর্তী প্রভাব তুলে ধরে। এই চলচ্চিত্র প্রায়শই বিপর্যয় থেকে পালাতে, এবং তার পরবর্তী পরিস্থিতি এড়াতে, বা মোকাবেলা করতে একাধিক অভিনেতা এবং কাহিনিযুক্ত চরিত্রসমূহের উপর দৃষ্টি নিবদ্ধ করে।
১৯৭০-এর দশকে এরায়পোর্ট (১৯৭০), দ্য পোসাইডন অ্যাডভেঞ্চার (১৯৭২), আর্থকোয়েক (১৯৭৪) এবং দ্য টাওয়ারিং ইনফার্নো (১৯৭৪)-এর মতোন চলচ্চিত্র মুক্তির সাথে সাথে এই ধারাটি বিশেষভাবে পরিচিতি লাভ করেছিল।
চরিত্রগুলি সাধারণত পরিচিত চরিত্রাভিনেতাদের সমন্বয়ে গঠিত হত। চলচ্চিত্রে দুর্যোগ শুরু হওয়ার পরে, চরিত্রগুলি সাধারণত মানব দুর্বলতার মুখোমুখি হয়, প্রায়শই প্রেমে পড়ে এবং প্রায় সবসময় দোষারোপ করবার জন্য একজন খলনায়ককে খুঁজে পায়। চলচ্চিত্রগুলিতে সাধারণত অধ্যবসায়ী নায়ক বা নায়িকা (চার্লটন হেস্টন, স্টিভ ম্যাকুইন প্রমুখ) হুমকির বিরুদ্ধে লড়াইয়ে নেতৃত্ব দেওয়ার আহ্বান জানায়। অনেক ক্ষেত্রে, "দুষ্ট" বা "স্বার্থপর" ব্যক্তিরা প্রথমে দফায় দফায় আক্রান্ত হন। ১৯৯০-এর দশকে এই ধারা কম্পিউটার-উৎপাদিত চিত্র (সিজিআই) এবং বড় স্টুডিওর বৃহত বাজেটের মধ্য দিয়ে পুনর্নবীকরণের এক অভিজ্ঞতা অর্জন করেছিল, যা আরও বৃহত্তর দর্শনীয়তার সুযোগ করে দিয়েছিল। ১৯৯৭ সালের জেমস ক্যামেরনের টাইটানিক মহাকাব্যের মাধ্যমে নব্বইয়ের দশকের চলচ্চিত্রের বিপর্যয় শেষ হয়েছিল।
উমরকোট জেলা
উমরকোট জেলা (ধাতকি ضِلع عُمَرکوٹ, ), পাকিস্তানের সিন্ধু প্রদেশে অবস্থিত একটি জেলা। উমরকোট হচ্ছে জেলাটির প্রধান সদর দপ্তর বা রাজধানী শহর।
ইতিহাস
১৮৪৩ সালে চার্লস নেপিয়ার সিন্ধু আক্রমণের পর থেকে প্রদেশগুলি বিভিন্নভাবে বিভক্ত হয় এবং একজন জমিদার নিয়োগ করা হয়েছিল। ব্রিটিশদের জন্য কর আদায়কারী ওয়াদরাস নামেও পরিচিত ছিল।
প্রশাসন
জেলাটি প্রশাসনিকভাবে নিম্নোক্ত তালুকা বা তহসিলে বিভক্ত:
২০১৬ আফগানিস্তান ক্রিকেট দলের স্কটল্যান্ড সফর
আফগানিস্তান জাতীয় ক্রিকেট দল ২০১৬ সালের জুলাই মাসে দুই ম্যাচের ওডিআই সিরিজ খেলতে স্কটল্যান্ডের রাজধানী এডিনবরায় যায়।  সিরিজের প্রথম ম্যাচটি বৃষ্টির কারণে পরিত্যক্ত ঘোষণা করা হয় এবং দ্বিতীয় ম্যাচে আফগানিস্তান জয়লাভ করে।
দলীয় সদস্য
নাসির জামাল, ইমরান জানাত এবং আফসার জাজাইকে আফগান দলের সংরক্ষিত খেলোয়াড়ের তালিকায় রাখা হয়।
গোলরক্ষক
গোলরক্ষক (প্রায়শই যিনি কিপার, রক্ষক, গোলকিপার বা সংক্ষিপ্তভাবে গোলি হিসেবে পরিচিত) হচ্ছে ফুটবলের অন্যতম প্রধান অবস্থান। এটি খেলাধুলায় সর্বাধিক বিশেষায়িত অবস্থান। গোলরক্ষকের প্রাথমিক ভূমিকা হচ্ছে প্রতিপক্ষ দলকে গোল করা হতে বিরত রাখা (গোলের ফ্রেমের মধ্যে গোল-লাইনের ওপরে বল সরিয়ে নিয়ে থাকেন)। গোলরক্ষক প্রতিপক্ষের আক্রমণের বিরুদ্ধে সর্বশেষ ধাপের প্রতিরক্ষা হিসেবে কাজ করে এবং নিজেদের গোলপোস্ট সুরক্ষিত রাখে। গোলরক্ষকের মূল কাজ হচ্ছে নিজেদের দলের গোলপোস্ট সুরক্ষিত রাখা এবং বিপক্ষ দলকে গোলদানে বিধিসম্মত বাধা দেয়া। দলের একমাত্র সদস্য হিসেবে শুধুমাত্র গোলরক্ষকই পেনাল্টি এরিয়ায় তাদের হাত দ্বারা (থ্রো-ইন ব্যতীত) বল ধরার বৈধ অধিকার রাখেন। গোলরক্ষকের বিশেষ অবস্থান তাদের সতীর্থদের থেকে বিভিন্ন বর্ণের পোশাক দ্বারা চিহ্নিত করা হয়।
গোলরক্ষক যেকোন দলের একটি অতীব প্রয়োজনীয় অবস্থান। যদি কোনক্রমে গোলরক্ষক আঘাতপ্রাপ্ত বা লাল কার্ডের মাধ্যমে প্রেরিত হয়, তবে বিকল্প গোলরক্ষককে তার জায়গাটি নিতে হয় নয়তো দলের অন্য একজন খেলোয়াড়কে গোলরক্ষকের ভূমিকা পালন করতে হয়। প্রেরিত গোলরক্ষককে প্রতিস্থাপনের জন্য, একটি দল সাধারণত ব্যাকআপ গোলরক্ষককে অন্য একজন খেলোয়াড় দ্বারা প্রতিস্থাপন করে থাকে (এর ফলে কার্যকরভাবে লাল কার্ড এবং প্রতিস্থাপনের মাধ্যমে ম্যাচের শুরুতে একাদশে বিদ্যমান দুইজন খেলোয়াড় মাঠ থেকে বেরিয়ে আসে)। তারপরে দলটি নয়জন মাঠের প্রান্তবর্তী অংশ বা আউটফিল্ড খেলোয়াড়ের সাথে ম্যাচের বাকি অংশ খেলে থাকে। যদি কোনও দলের বিকল্প গোলরক্ষক না থাকে, বা তারা ইতোমধ্যে ম্যাচের জন্য তাদের অনুমতিপ্রাপ্ত সকল বদলি খেলোয়াড় ব্যবহার করে ফেলে, তবে মাঠের প্রান্তবর্তী অংশের একজন খেলোয়াড়কে বরখাস্ত গোলরক্ষকের জায়গা নিয়ে গোলরক্ষকের শার্ট পরিধান করে গোলরক্ষকের ভূমিকা পালন করতে হয়।
সাধারণত প্রথম পছন্দের গোলরক্ষকের জন্য দল নম্বরটি ১ হয়ে থাকে, যদিও তারা ১ ও ৯৯-এর মধ্যে যে কোনও জার্সি নম্বর পরিধান করতে পারেন। এর একটি উল্লেখযোগ্য উদাহরণ হচ্ছেন উবালদো ফিলোল, যিনি ১৯৭৮ এবং ১৯৮২ ফিফা বিশ্বকাপে যথাক্রমে ৫ এবং ৭ নং জার্সি পরিধান করে খেলেছিলেন।
ইতিহাস
বিভিন্ন খেলার মতো ফুটবল, কৌশল অবলম্বনের দিক থেকে অনেক পরিবর্তন লক্ষ্য করেছে, যার ফলে বিভিন্ন প্রজন্মে বিভিন্ন অবস্থানের বিলোপ ঘটেছে। কিন্তু গোলরক্ষক হচ্ছে একমাত্র অবস্থান, যা নিশ্চিতভাবে বলা যায় যে, এটি ফুটবল খেলার শুরু হতে আজ পর্যন্ত বিদ্যমান রয়েছে। এমনকি সংগঠিত ফুটবলের প্রথম দিনগুলোতে, যখন এই খেলার সকল নিয়মকানুন সীমিত বা অস্তিত্বহীন ছিল এবং খেলোয়াড়গণের জন্য বিপরীত দলের গোলপোস্ট আক্রমণ করা এবং নিজের দলের গোলপোস্ট রক্ষা করাই মূল ধারণা ছিল, দলে গোলরক্ষক হিসেবে একজন বিশেষ সদস্য ছিল।
খেলোয়াড়ের অবস্থান বিষয়ে ফুটবল দলগুলোর প্রথম দিকের বিবরণটি ১৫৮১ সালে রিচার্ড মুলকাস্টার থেকে পাওয়া যায় এবং তখন গোলরক্ষক নির্দিষ্ট করা ছিল না। গোলরক্ষক বিষয়ে সরবচেয়ে পুরাতন তথ্য পাওয়া যায় ১৬০২ সালে কর্নিশ হার্লিং হতে। ক্যারুর মতে: "তারা মাঠে দুইটি বাঁশ মাটিতে স্থাপন করা হয়েছিল, যেগুলো পরস্পর হতে প্রায় ৮ হতে ১০ ফুট দুরত্বে অবস্থান করছিল; এবং এর বিপরীত পাশে (যা অন্য দলের জন্য ব্যবহৃত) আরও দুটি বাঁশ মাটিতে স্থাপন করা ছিল, যেগুলোও পরস্পর হতে একই দুরত্বে অবস্থান করছিল; তার এগুলোর নাম দিয়েছিল "গোল"। এই দুই পাশে বাঁশ দ্বারা ব্যবহৃত গোলগুলোর মধ্যে একটি এক দল ব্যবহার করতো এবং বিপরীতটি অন্য এক দল ব্যবহার করতো। এই গোল রক্ষার ক্ষেত্রে একজন বিশেষ ব্যক্তি নিয়োজিত ছিল"। ১৬শ শতাব্দীর শুরুর দিকে ইংরেজ সাহিত্যে গোল করার তথ্য পাওয়া যায়: উদাহরণস্বরূপ, জন ডের নাটক দ্য ব্লাইন্ড বেগার অভ বেথনাল গ্রিন (প্রায় ১৬০০ সালে মঞ্চস্থ হয়েছে এবং ১৬৫৯ সালে প্রকাশিত হয়েছে): "আমি ক্যাম্পিংয়ে (পূর্ব আংলিয়ায় জনপ্রিয় ফুটবল খেলার এক হিংসাত্মক প্রকার) গোলির দায়িত্ব পালন করবো। একইভাবে মাইকেল ড্রেয়টন ১৬১৩ সালে প্রকাশিত তার কবিতায় বলেছেন "যখন বলটি নিক্ষেপ করবে এবং গোলের দিকে চালিত করবে, দলের অন্যান্য সদস্যগণ তার দিকে এগিয়ে যাবে"। এটি অনিবার্য বলে মনে করা হয় যে, যেখানেই কোনও খেলার গোলের ধারণা ছিল সেখানেই গোলরক্ষকের কোন না কোন ধরনও ছিল। ডেভিড ওয়েডারবার্ন ১৯৩৩ সালে লাতিন ভাষা হতে "কিপ গোল" নামে একটি অনুবাদ করেছিলেন, সেখানে তিনি উল্লেখ করেছেন যে যদিও এটি একজন গোলরক্ষকের অবস্থান বোঝায় না।
টম ব্রাউন'স স্কুল ডেস (১৮৫৭ সালে প্রকাশিত, তবে ১৮৩০-এর দশকের পটভূমিতে রচিত) উপন্যাসটিতে "গোল-রক্ষক" শব্দটি ব্যবহৃত হয়েছে। লেখক এখানে রাগবি ফুটবলের প্রথম দিকের ধরনের কথা উল্লেখ করছেন:: "আপনি প্রথম স্থানে দেখতে পাবেন, ষষ্ঠ অবস্থানের ছেলেটি, যে গোলের দায়িত্বে রয়েছে, সে (গোল-রক্ষক) বল ছড়িয়ে দিচ্ছে যেন গোলের পোস্টগুলোর পিছনে পুরো জায়গাটি দখল করতে পারে, প্রায় পাঁচ গজ দূরত্বে; একটি সুরক্ষিত এবং ভালভাবে রক্ষিত গোল হচ্ছে ভালো খেলার ভিত্তি"
"গোল- রক্ষক" শব্দটি ১৮৬৭ সালের শেফিল্ড নিয়মে প্রকাশিত হয়েছিল, তবে এই শব্দটি কোনও মনোনীত খেলোয়াড়কে বোঝায়নি, বরং "সেই খেলোয়াড় যিনি ঐ সময়ের জন্য তার নিজের গোল সবচেয়ে নিকটতম" তাকে বোঝানো হয়েছে। এভাবে সংজ্ঞায়িত, গোল-রক্ষক কোন বিশেষ কার্য পরিচালনার সুযোগ উপভোগ করেনি।
১৯৩৫–৩৬ ইংরেজ ফুটবল মৌসুমে, রকার পার্কে আয়োজিত চেলসির বিপক্ষে একটি খেলায় ব্যাকপাসের পরে বল তুলে নিয়ে যাওয়ার পরে মাথার ও বুকে কিক মারার ফলে সান্ডারল্যান্ড দলের তরুণ জিমি থর্প মৃত্যুবরণ করেছিলেন। ম্যাচটি শেষ না হওয়া পর্যন্ত তিনি অংশগ্রহণ অব্যাহত রেখেছিলেন, তবে তারপরে ঘরে লুটিয়ে পড়েন এবং চার দিন পরে হাসপাতালে বহুমূত্ররোগ এবং 'বিরোধী দলের রুক্ষ ব্যবহারে ত্বরান্বিত' হওয়ার ফলে হৃৎস্পন্দন বন্ধ হওয়ায় মৃত্যুবরণ করেছিলেন। থর্পের ক্যারিয়ারে তার করুণ পরিণতির পর ফুটবলের নিয়মের পরিবর্তন সাধিত হয়েছিল, যেখানে খেলোয়াড়দের কোনও গোলরক্ষকের কাছে পা বাড়ানোর অনুমতি ছিল না, যখন গোলরক্ষকের হাতে বলের নিয়ন্ত্রণ থাকে।
গোলরক্ষকদের সময় নষ্ট করার বেশ কিছু কৌশলের কারণে (যেমন মাটিতে বল ছুঁড়ে মারা বা বাতাসে ফেলে দেওয়া এবং তারপরে আবার এটি ধরা) ১৯৬০-এর দশকে, খেলার নিয়মগুলো আরও সংশোধন করা হয়েছিল এবং গোলরক্ষক বলকে পুনরায় খেলার মধ্যে পাঠানোর পূর্বে বাতাসে বল ছুঁড়ে মারা ও ধরা, বাড়িয়ে দেওয়া বা নিক্ষেপ করার সময় এবং এটিকে আবার ধরার সময় সর্বোচ্চ চারটি পদক্ষেপ নেওয়ার অনুমতি প্রদান করা হয়েছিল। ফিফা বোর্ড পরবর্তীতে একটি বিদ্রোহবিরোধী আইন প্রণয়ন করে বলেছিল যে আইনকে ফাঁকি দেওয়ার উদ্দেশ্যে ইচ্ছাকৃত বলটি ধরে রাখাও এর মধ্যে বিবেচনা করা হবে।
১৯৯২ সালে, ইন্টারন্যাশনাল ফুটবল অ্যাসোসিয়েশন বোর্ড খেলার নিয়মগুলো পরিবর্তন করেছিল, যার ফলে গোলরক্ষকদের উপরও প্রভাব ফেলেছিল – বিশেষত ব্যাক-পাসের নিয়ম, যা কোনও সতীর্থ দ্বারা গোলরক্ষককে উদ্দেশ্য করে ইচ্ছাকৃতভাবে বল প্রেরণ করলে হাত দিয়ে বল ধরতে নিষেধাজ্ঞা প্রদান করে। ১৯৯০ ফিফা বিশ্বকাপের পর সময় নষ্ট এবং অত্যধিক প্রতিরক্ষামূলকভাবে খেলাকে নিরুৎসাহিত করার জন্য এই নিয়ম পরিবর্তন করা হয়েছিল, যা ব্যাক-পাস দেওয়া এবং গোলরক্ষকদের বলটি ধরে রাখাকে অত্যন্ত নিস্তেজ, ঝঞ্ঝাট হিসেবে বর্ণনা করা হয়েছিল। এছাড়াও, গোলরক্ষকরা প্রায়শই বলটি ছুঁড়ে মারতেন এবং চারপাশে বলটি নিয়ে ড্রিবল করতেন এবং যখন বিরোধী দলের খেলোয়াড়দের চাপের মুখে পরতেন তখন পুনরায় বলটি হাতে তুলে নিতেন, যেটি সময় নষ্ট করার একটি একটি সাধারণ কৌশল ছিল। এর ফলে, ব্যাক-পাসের নিয়মের সাথে আরেকটি নতুন নিয়ম যুক্ত করা হয়েছিল। এই নিয়মটি গোলরক্ষককে একবার বলটি হাত থেকে ছেড়ে পা দিয়ে খেলা শুরু করার পর পুনরায় হাত দিয়ে ধরতে নিষেধাজ্ঞা প্রদান করে; এই নিয়ম ভঙ্গ করার অপরাধে বিরোধী দল একটি পরোক্ষ ফ্রি কিক পাবে। তদুপরি যে কোনও খেলোয়াড় নতুন নিয়মের অবহেলা করে, তাদের সম্ভবত প্রতিক্রিয়াবিহীন আচরণের জন্য সতর্ক করা হয় এবং পরোক্ষ ফ্রি-কিক দ্বারা শাস্তি দেওয়া হয়।
১৯৯৭ সালের ১লা জুলাই তারিখে, ফিফা রক্ষণভাগের খেলোয়াড়দের কাছ থেকে তাদের নিজস্ব গোলরক্ষক পর্যন্ত বল নিক্ষেপ করার ক্ষেত্রে পূর্বে বিদ্যমান ব্যাক-পাসের নিয়মটি পরিমার্জন করার সিদ্ধান্ত নেয়; যা আরও সময় নষ্ট হওয়া রোধ করবে। ফিফা ঘোষণা করে যে, কোনও গোলরক্ষক যদি পাঁচ বা ছয় সেকেন্ডের বেশি সময় ধরে বল ধরে রাখেন, তবে রেফারিকে অবশ্যই সময় নষ্ট করার যুক্তিযুক্ত ব্যাখ্যা প্রদান করতে হবে, নয়তো রেফারি উক্ত সময়টুকু অতিরিক্ত সময়ের সাথে যুক্ত করার পাশাপাশি বিরোধী দলকে পরোক্ষ ফ্রি-কিক দিবে।
নিয়ম
ফুটবল খেলায় খেলোয়াড়দের জন্য গোলরক্ষকই একমাত্র অবস্থান, যা সাধারণ খেলায় অংশগ্রহণকারী অন্যদের থেকে প্রযুক্তিগতভাবে পৃথক। খেলার নিয়মগুলো খেলায় অংশগ্রহণকারী অন্যান্য খেলোয়াড়দের থেকে গোলরক্ষককে বিভিন্ন উপায়ে পৃথক করে; বল সামলানোর ক্ষেত্রে নিষেধাজ্ঞার দিক থেকে গোলরক্ষকের ভূমিকা উল্লেখযোগ্য, যদিও তাদের এই অধিকার কেবল তাদের নিজস্ব বাক্সের মধ্যেই সীমাবদ্ধ। একবার কোনও গোলরক্ষক বলটি নিজের নিয়ন্ত্রণে আনার পর প্রতিপক্ষ দলের খেলোয়াড় আর তাকে চ্যালেঞ্জ করে বলটি নিতে পারে না। পেনাল্টি কিক এবং পেনাল্টি শুট-আউটের ক্ষেত্রে গোলরক্ষকদের একমাত্র রক্ষণভাগের খেলোয়াড় হিসেবে বিশেষ ভূমিকা রয়েছে। গোলরক্ষককে অন্যান্য খেলোয়াড়দের থেকে পৃথক রঙের পোশাক পরিধান করতে হয়; এছাড়াও তাদের মাথায় ক্যাপ এবং শর্টসের বদলে ট্র্যাকসুট পরিধান করার অনুমতি রয়েছে।
কোন গোলরক্ষক তাদের পেনাল্টির অঞ্চল ছেড়ে দিয়ে একজন সাধারণ খেলোয়াড় হিসেবে খেলায় অংশগ্রহণ করার বিষয়ে খেলার নিয়মে কোন বিধিনিষেধ নেই, যদিও সাধারণত গোলরক্ষকগণ পুরো খেলা জুড়ে তাদের গোলপোস্টের কাছাকাছি অবস্থান করে।
গোলরক্ষকগণ নিয়মিতভাবে সামনের দিকে ঝাঁপ দিয়ে বলের নিয়ন্ত্রণ নিয়ে থাকেন। এই কাজটি সম্পাদন করার জন্য, গোলরক্ষকগণ নিজেকে অনুভূমিক অবস্থানে নিয়ে গিয়ে পা ব্যবহার করে যথাসম্ভব বলটি দূরে সরিয়ে দেয়। এই সময়ে, বলটি ধরা হতে পারে বা গোলপোস্ট থেকে দূরে সরে যেতে পারে। অন্যদিকে, একজন ভালো গোলরক্ষক নিশ্চিত করতে চেষ্টা করেন যে, প্রতিপক্ষ দলের কোন খেলোয়াড় যেন বলটি প্রতিক্ষেপ করতে না পারে, যদিও এটি সর্বদা সম্ভব হয় না।
দায়িত্ব
গোলরক্ষকদের কৌশলগত দায়িত্বগুলোর মধ্যে যা রয়েছে:
পেনাল্টি অঞ্চলে বল পরিচালনা করার ক্ষমতাসম্পন্ন গোলরক্ষকদের বিশেষ সুযোগ-সুবিধা থাকলেও তারা অন্যান্য খেলোয়াড়দের মতো একই নিয়মের অধীনস্থ।
সুইপার
১৯৫০-এর দশকের হাঙ্গেরির "সুবর্ণ দল"-এর জুলা গ্রশিচ সর্বপ্রথম 'সুইপার-কিপার' হিসেবে বিবেচনা করা হয়ে থাকে। টমি লরেন্সকে কার্যকরভাবে মাঠের প্রান্তভাগের ১১তম খেলোয়াড় হিসেবে কাজ করে গোলরক্ষকের ভূমিকায় বিপ্লব ঘটানোয় কৃতিত্ব দেওয়া হয়ে থাকে। ১৯৮০-এর দশকে লিভারপুলের কিংবদন্তি খেলোয়াড় ব্রুস গ্রবেলারের দ্রুতবেগে ধাবিত হত্তয়ার শৈলী তাকে আধুনিক যুগের অন্যতম মৌলিক সুইপার গোলরক্ষকে পরিণত করেছে করে তুলেছে। রেনে হিগিতা ছিলেন অন্য একজন গোলরক্ষক যিনি তাঁর অপ্রচলিত, দক্ষ কিন্তু কখনও কখনও বেপরোয়া কৌশলের জন্য পরিচিত ছিলেন। ২০১১ সালের হিসাবে, ম্যানুয়েল নয়্যার তার গতি এবং খেলার অনন্য শৈলীর কারণে একজন সুইপার-কিপার হিসেবে আখ্যায়িত হন, একই সাথে তিনি মাঝেমধ্যে তার দলের হয়ে একজন সুইপার হিসেবে কাজ করে প্রতিপক্ষের দলের আক্রমণভাগের খেলোয়াড়দের গোল করার প্রত্যাশা নষ্ট করে দেয়ার জন্য তার লাইন থেকে ছুটে এসে অফসাইড ফাঁদে ফেলেন। তার দুর্দান্ত বল নিয়ন্ত্রণ এবং বিতরণ কৌশল তাকে রক্ষনভাগ হতে খেলা পরিচালনা করতে সাহায্য করে,  তিনি এক সাক্ষাৎকারে জানিয়েছেন যে তিনি চাইলে জার্মান তৃতীয় বিভাগের যেকোনো দলে একজন কেন্দ্রীয় রক্ষণভাগের খেলোয়াড় হিসেবে খেলতে পারবেন। এছাড়াও ফ্রান্স জাতীয় দল এবং টটেনহ্যাম হটস্পারের উগো লরিস এবং প্রাক্তন গোলরক্ষক ফাবিয়ঁ বার্থেজ এবং এডউইন ফন দের সার অন্যতম জনপ্রিয় সুইপার গোলরক্ষক।  অন্যদিকে, ম্যানচেস্টার সিটির ক্লাউদিও ব্রাভো এবং এদেরসন মোরায়েস গণমাধ্যমে প্লে-মেকার হিসেবে পরিচিত।
গণমাধ্যমে "সুইপার-কিপার" হিসেবে চিহ্নিত অন্য খেলোয়াড়দের মধ্যে বার্সেলোনা ও জার্মানির মার্ক-আন্দ্রে টের স্টেগেন, প্রাক্তন স্পেনীয় গোলরক্ষক ভিক্তর ভালদেস এবং প্রাক্তন সোভিয়েত গোলরক্ষক লেভ ইয়াসিন অন্যতম। পরবর্তীকালে পন্ডিতরা প্রায়শই ইয়াসিনকে গোলরক্ষকের এই ভূমিকার প্রবর্তক হিসেবে অভিহিত করে থাকেন। সুইপার-গোলরক্ষকগণ সাধারণত ম্যানেজার (যারা টোটাল ফুটবল দ্বারা প্রভাবিত হয়েছেন) দ্বারা পরিচালিত কৌশলের মাধ্যমে জনপ্রিয়তা অর্জন করেছেন; যেমন: ইয়োহান ক্রুইফ এবং পেপ গার্দিওলা। সুইপার গোলরক্ষকের কাজে নিয়োজিত খেলোয়াড়গণ শুধুমাত্র তাদের শট থামানো এবং গোলরক্ষকের দক্ষতার জন্যই নয়, তাদের পা-বলের দক্ষতা, তাদের সঠিক পাশ প্রদান করা, তাদের দলের আক্রমণে অবদান রাখার দক্ষতা এবং প্রতিপক্ষের গোল করার প্রত্যাশা প্রতিহত করার জন্য পেনাল্টি অঞ্চল থেকে বাইরে ছুটে এসে তা প্রতিহত করার জন্য নির্বাচিত হন, যা তাদের দলকে একটি উচ্চ প্রতিরক্ষামূলক রেখা বজায় রাখতে সাহায্য করে। সুইপার গোলরক্ষকগণ কদাচিৎঅদূরদর্শিতার সাথেও যুক্ত হয়ে যান, এর মাধ্যমে তারা নিজের দলকে বিপদে ফেলে দেন; উদাহরণস্বরূপ, ২০১৮ ফিফা বিশ্বকাপের গ্রুপ এফের দক্ষিণ কোরিয়ার সর্বশেষ খেলায় জার্মানির গোলরক্ষক ম্যানুয়েল নয়্যার মাঠের মধ্যভাগে ছুটে আসার মাধ্যমে নিজের দলের গোলপোস্ট উন্মুক্ত করে দিয়েছিলেন, যার ফলে সোন হুং মিন বল ছিনিয়ে নিয়ে খুব সহজেই গোল করেছিলেন।
গোলদাতা
ফুটবল খেলায় বেশ কিছু গোলরক্ষক রয়েছেন, যারা প্রতিপক্ষের গোল রক্ষা করার পাশাপাশি নিজের দলের হয়ে গোলও করেছেন। দুর্ঘটনা ব্যতীত যখন গোলরক্ষক দ্বারা বলটি লাথি মারার পর মাঠের অপর প্রান্তে পৌঁছে এবং শক্তিশালী বাতাস অথবা অপ্রত্যাশিত লাফের ফলে প্রতিপক্ষ দলে গোলরক্ষককে এড়িয়ে যায়, তখন সাধারণত এই ঘটনাটি ঘটে থাকে। এটি সবচেয়ে বেশি দেখা যায় যখন কোনও গোলরক্ষক তার দলকে আক্রমণে একটি সংখ্যাগত সুবিধা দেওয়ার জন্য নিজের গোলপোস্টকে উন্মুক্ত করে দিয়ে মাঠের বিপরীত প্রান্তে ছুটে যায়। এই হিসেবে, এটি সাধারণত ম্যাচের প্রায় শেষের দিকে সেট-পিসগুলোতে সংগঠিত হয়ে থাকে, যেখানে গোল হজম করার চেয়ে একটি গোল প্রদান করা বেশি জরুরী হয়ে উঠে; যেমন: কোন প্রতিযোগিতার নকআউট পর্বে যখন কোন দল হারের কাছাকাছি থাকে।
হিগিতা, রোজেরিও সেঁনি, হান্স-ইয়র্ক বুট এবং হোসে লুইস শিলাবের্তের মতো গোলরক্ষকগণ ফ্রি-কিকে বিশেষজ্ঞ ছিলেন। এই সকল খেলোয়াড়গণ তাদের দলের আক্রমণাত্মক ফ্রি কিক অথবা পেনাল্টি কিক নিয়ে থাকেন। সেঁনি (যিনি সাও পাওলোর হয়ে দীর্ঘদিন যাবত গোলরক্ষকের দায়িত্ব পালন করেছেন) তার ক্যারিয়ারে ১৩১টি গোল করেছেন, যা মাঠের প্রান্তভাগের বহু খেলোয়াড়ের চেয়ে বেশি।
পোশাক
গোলরক্ষকদের অবশ্যই ফিফার নিয়ম অনুসারে এমন ধরনের পোশাক পরিধান করতে হবে, যা তাদেরকে অন্যান্য খেলোয়াড় এবং ম্যাচ কর্মকর্তাদের থেকে স্পষ্টভাবে পার্থক্য করে। কিছু গোলরক্ষক ম্যাচ পরিহিত তাদের পোশাকের জন্য পরিচিতি লাভ করেছেন, যেমন: সোভিয়েত ইউনিয়নের লেভ ইয়াশিন, যাকে তার কালো পোশাকের জন্য "ব্ল্যাক স্পাইডার" ডাকনামে অভিহিত করা হয়; অস্ট্রিয়ার ক্লাউস লিন্ডেনবার্গার, যিনি জোকারের এক বৈচিত্র্যপূর্ণ পোশাক পরিধান করতেন; মেক্সিকোর হোর্হে কাম্পোস, যিনি তার রঙিন পোশাকের জন্য জনপ্রিয় ছিলেন; ক্রুজেইরোর রাউল প্লাসমান, যিনি হলুদ রঙের পোশাক পরিধান করতেন এবং হাঙ্গেরির গাবোর কিরালি, যিনি শর্টসের পরিবর্তে একজোড়া ধূসর রঙের সোয়েটপ্যান্ট পরিধান করতেন।
যদিও প্রাথমিকভাবে গোলরক্ষকদের লম্বা হাতাসহ জার্সি পরিধান করার চল ছিল, সম্প্রতি জিয়ানলুইজি বুফনের মতো বেশ কয়েকজন গোলরক্ষক হাতাকাটা জার্সি পরিধান করার জন্য পরিচিতি লাভ করেছেন।
অধিকাংশ গোলরক্ষক বলকে আরো শক্ত করে ধরতে এবং বলের আঘাত থেকে নিজেদের রক্ষা করার জন্য গোলরক্ষকের দস্তানা পরিধান করেন। বর্তমানে কিছু দস্তানা প্রতিটি আঙ্গুলের নিচে শক্ত প্লাস্টিকের আবরণ অন্তর্ভুক্ত, যা জ্যাম, ভাঙ্গা, এবং কাটা আঙ্গুলের মত আঘাত প্রতিরোধ করতে সাহায্য করে। যদিও দস্তানা বাধ্যতামূলক পোশাক নয়, সুবিধার জন্য প্রায় সকল গোলরক্ষকই এটি ব্যবহার করে থাকেন। উয়েফা ইউরো ২০০৪-এ পর্তুগিজ গোলরক্ষক রিকার্দো ইংল্যান্ডের বিরুদ্ধে কোয়ার্টার ফাইনালে পেনাল্টি শুট আউটের সময় তার দস্তানা খুলে ফেলেছিলেন। এরপর তিনি তার খালি হাত ব্যবহার করে ড্যারিয়াস ভ্যাসেলের পেনাল্টি প্রতিহত করেছিলেন।
মাঝেমধ্যে গোলরক্ষকদের সূর্যালোকের উজ্জ্বলতা কমানোর জন্য মাথায় এক ধরনের টুপি (অনেকটা বেসবল টুপির মতো) অথবা ঠাণ্ডা আবহাওয়া থেকে বিরত থাকার জন্য এক ধরনের বোনা টুপি পরিধান করার অনুমতি দেওয়া হয়; গোলরক্ষকগণ খেলার যেকোনো সময় এই ধরনের টুপি পরিধান করতে পারেন। ২০০৬ সালে একটি মারাত্মক খুলি ভাঙ্গা থেকে রক্ষা পাওয়ার পর, পেত্র চেক পরবর্তীতে তার ম্যাচ চলাকালীন রাগবি খেলার এক ধরনের টুপি পরিধান করতেন।
আহত
গোলরক্ষকদের শারীরিকভাবে বেশ চাহিদা রয়েছে। তারাই মাঠের একমাত্র খেলোয়াড়, যারা তাদের হাত ব্যবহার করে বল ধরতে (শুধুমাত্র থ্রো-ইন ছাড়া) পারেন। এই কারণে, গোলরক্ষকরা প্রায়ই কর্নার কিক এবং ফ্রি কিক সময় আহত হন, কেননা তারা তাদের শরীর দিয়ে বলটি প্রতিহত করতে উদ্যত হন। বেশ কয়েকজন বিখ্যাত গোলরক্ষক এমনভাবে আহত হয়েছেন। উদাহরণস্বরূপ, ২০০৬ সালে পেত্র চেক খেলার সময় অন্য এক খেলোয়াড়ের সাথে সংঘর্ষের পর মাথায় আঘাত পান। এর কয়েক মাস পর যখন তিনি মাঠে ফিরে আসেন, তখন থেকে তিনি রাগবি খেলার এক ধরনের টুপি পরিধান করতে শুরু করেছিলেন। তবে, অধিকাংশ গোলরক্ষক আঘাত এড়িয়ে খেলা চালিয়ে যান, যার ফলে অধিকাংশ গোলরক্ষক ত্রিশ বা চল্লিশ বছর বয়সের পূর্বে অবসর গ্রহণ করেন না। লক্ষণীয় যে, পিটার শিলটন ১৯৬৬ সাল হতে ১৯৯৭ সাল পর্যন্ত প্রায় ৩১ বছর ধরে খেলার পর ৪৭ বছর বয়সে অবসর গ্রহণ করেছিলেন।
সাধারণভাবে, গোলরক্ষকগণ যে কোন আঘাত হতে দূরে থাকেন, পক্ষান্তরে মাঠের অন্যান্য খেলোয়াড়গণ সেসকল আঘাত হতে অরক্ষিত। সাধারণ শরীরের নিম্ন এবং উপরের প্রান্তে আঘাতের মধ্যে আর্টিকুলার কার্টিজ ক্ষত, পূর্ববর্তী ক্রুশিয়েট লিগামেন্ট ক্ষত এবং হাঁটুর ক্ষত অন্যতম। অন্যদিকে, গোলরক্ষকগণ খুব কমই ক্লান্তিজনিত আঘাতের শিকার হন, যেমন লেগ ক্র্যাম্প, টানা হ্যামস্ট্রিং এবং পানিশূন্যতা।
রক্ষণভাগের খেলোয়াড়
ফুটবল খেলায়, একজন রক্ষণভাগের খেলোয়াড় অথবা ডিফেন্ডার হচ্ছেন একজন মাঠের প্রান্তবর্তী অংশের খেলোয়াড়, যার প্রাথমিক ভূমিকা হচ্ছে খেলার সময় বিপক্ষ দলের আক্রমণ প্রতিহত করা করা এবং প্রতিপক্ষ দলকে গোল করা বিরত রাখা। রক্ষণভাগের খেলোয়াড়ের অবস্থান হচ্ছে গোলরক্ষকের সামনে এবং মধ্যমাঠের খেলোয়াড়ের পেছনে।
সাধারণত কেন্দ্রীয় রক্ষণভাগের খেলোয়াড় জোড়া হয়ে থাকে, তাদের বাম এবং ডানপাশে ২জন পার্শ্বীয় রক্ষণভাগের খেলোয়াড় থাকে। তবে পার্শ্বীয় রক্ষণভাগের খেলোয়াড় থাকলে তিনজন কেন্দ্রীয় রক্ষণভাগের খেলোয়াড় থাকতে পারে।
সেন্টার-ব্যাক
সেন্টার ব্যাক, সেন্টার হাফ, সেন্ট্রাল ডিফেন্ডার বা স্টপার যে নামেই ডাকা হোক না কেন, তাদের মূল কাজ হচ্ছে বিপক্ষ দলের খেলোয়াড় বিশেষ করে স্ট্রাইকারকে থামানো, গোল করা থেকে বিরত রাখা এবং পেনাল্টি সীমানা থেকে বলকে বের করে আনা। তাদের নামের মত তারা মাঠের মধ্যভাগে খেলে থাকে। বেশিরভাগ দলেই দুজন সেন্টার ব্যাক থাকে, যারা গোলরক্ষকের সামনে দাঁড়িয়ে থাকে। সেন্ট্রাল ব্যাকগণ রক্ষণভাগের জন্য দুটি পন্থা অবলম্বন করে: মাঠের কিছু নির্দিষ্ট অংশ পাহারা দেয়া (জোনাল ডিফেন্স) অথবা কোন নির্দিষ্ট খেলোয়াড়কে পাহারা দেয়া (ম্যান-টু-ম্যান মার্কিং)।
সেন্টার ব্যকগণ সাধারণত লম্বা হয়ে থাকেন এবং তাদের হেড ও ট্যাক্‌ল করার দক্ষতা বেশি থাকে। খেলা বোঝার ক্ষমতা একটি অতিরিক্ত সুবিধা হিসেবে কাজ করে। সাধারনত, নিম্নস্তরের ফুটবলে সেন্টার ব্যাকদের বল নিয়ন্ত্রণ বা পাস দেয়ার উপর দক্ষতার উপর মনোযোগ না দিয়ে বলকে নিরাপদ দূরত্বে সরিয়ে দিতে পারাটাকেই গুরুত্ব দেয়া হয়। তবে সেন্টার ব্যাকরা নিয়ন্ত্রণমূলক ফুটবলে দারুন ভূমিকা রাখেন।
এই অবস্থানটিকে আগে সেন্টার হাফ বলা হতো। এসময় অধিকাংশ দল ২-৩-৫ এই গঠন অনুসরন করত। রক্ষণভাগের দুজন খেলোয়াড়কে ফুল ব্যাক এবং তাদের সামনের তিনজনকে হাফ ব্যাক বলা হতো। সময়ের সাথে ফুটবলের গঠন পরিবর্তিত হয়েছে এবং সেন্টার হাফদের আরো পেছনে সরে রক্ষণভাগে অবস্থান নিতে হয়েছে, তাই তাদের নাম দাঁড়িয়েছে সেন্টার ব্যাক। ডান ও বাম পাশের খেলোয়াড়কে যথাক্রমে রাইট হাফ ও লেফট হাফ বলা হত।
সেন্টার ব্যাকগণ সাধারণত নিজেদের অর্ধেই থাকেন এবং নিজেদের গোল বাচাতে সচেষ্ট হন। তবে লম্বা খেলোয়াড়েরা কর্নার কিক বা ফ্রি কিকের সময় হেড করার জন্য আক্রমণভাগে চলে আসেন।
ফুটবলের ইতিহাসের কিছু উল্লেখযোগ্য সেন্টার ব্যক হলেনঃ জন টেরি, জেমি ক্যারাঘার, ফাবিও কান্নাভারো, আলেসান্দ্রো নেস্তা, লুসিও, কার্লেস পুইয়োল, রিও ফার্ডিনান্ড, রোবের্তো আয়ালা, দানিয়েল আগার, লিলিয়ান থুরাম, সার্হিও রামোস, ইয়াপ স্টাম, ড্যানিয়েল ফন বুইটেন প্রমুখ।
সুইপার
সুইপার একধরনের বিচিত্র সেন্টার ব্যাক, যারা প্রতিপক্ষ রক্ষণব্যুহ ভেদ করার চেষ্টা করলে বলকে "ঝাড়ু দেয়ার মত" সরিয়ে দেয়। অন্যান্য ডিফেন্ডারদের মত মাঠে এদের অবস্থান নির্দিষ্ট থাকে না। একারণে এই অবস্থানকে লিবেরো (ইতালীয় ভাষায় স্বাধীন) নামেও ডাকা হয়। খেলা বোঝার ক্ষমতা সুইপারের জন্য অনেক বেশি গুরুত্বপূর্ণ। সুইপার সাধারণত প্রতি-আক্রমণ চালাতে পারেন এবং এ কারণে সুইপারদের বল নিয়ন্ত্রণ ও পাস দেয়ার দক্ষতা বেশি থাকতে হয়। তবে কোন কোন ক্ষেত্রে পুরোপুরি রক্ষণভাগের খেলোয়াড় হিসেবেও সুইপার ব্যবহৃত হয়। যেমন ১৯৬০ দশকের ইতালীয় ঘরানার খেলায় পুরোপুরি রক্ষণাত্মক একজন সুইপার ব্যবহৃত হয়েছিল যিনি কেবল রক্ষণব্যুহের চারপাশে দৌড়ে বেড়িয়েছেন।
ফ্রাঞ্জ বেকেনবাউয়ার, ববি মুর, লরেন্ত ব্লাঁ, মাথিয়াস সামার, রুদ ক্রল, ফ্রাঙ্কো বারেসি ও দানিয়েল পাসারেয়া কিছু পরিচিত সুইপার। আধুনিক খেলার সুইপারদের মধ্যে রাফায়েল মারকুয়েজ, লুসিও, ক্রিস্তিয়ান শিভু, ও পাওলো মালদিনি উল্লেখযোগ্য। তাদের রক্ষণাত্মক ভূমিকা চিরাচরিত সেন্টার ব্যাকের মত নয় বরং অনেকটা মধ্যমাঠের খেলোয়াড়ের মত। উদাহরণস্বরুপ, মারকুয়েজ আক্রমণকে পাসগুলো চিনতে পারেন বলে খ্যাত এবং তাই তিনি সহজে বিভিন্ন পাস নষ্ট করে দিতে ওস্তাদ, যার জন্য তাকে তেমন কোন ট্যাক্‌ল করতে হয় না। আধুনিক ফুটবলে সুইপারের ব্যবহার খুবই সীমিত, কেবল কয়েকটি উচু মানের ক্লাব এই অবস্থান ব্যবহার করে থাকে।
কেউ কেউ মনে করেন আক্রমণাত্মক সুইপার থেকেই ডিফেন্সিভ মধ্যমাঠের খেলোয়াড়ের জন্ম হয়েছে।
ফুল-ব্যাক
ফুল ব্যাকরা মাঠের প্রশস্ত অংশের দুইপাশে থেকে দলকে পাহারা দেন। তাদের মূল কাজ বিপক্ষ দলের খেলোয়াড় যাতে ক্রস বা কাটিং এর মাধ্যমে বলকে পেনাল্টি সীমানার মধ্যে না নিতে পারে সে চেষ্টা করা। কোন কোন রক্ষণ ব্যবস্থায় ফুল ব্যাকগণ ম্যান মার্কিং-এর কাজও করে থাকেন। অধিকাংশ ফুল ব্যাকের কাছেই প্রত্যাশা করা হয় তারা উইং-এর মাধ্যমে বল নিয়ে আক্রমণে যেতে পারেন এবং আক্রমণভাগের খেলোয়াড়কে ক্রস দিতে পারেন।
প্রচলিত ২-৩-৫ দল গঠনে গোলরক্ষকের সামনে থাকা দু'জনকে ফুল ব্যাক বলা হত। তারা হাফ ব্যাকদের (২-৩-৫ এর "৩" জন) থেকে আলাদা। বর্তমানের আধুনিক ফুটবলে এই গঠন ব্যবহার করা হয়না বললেই চলে, এবং আধুনিক গঠনে সবমিলিয়ে ৪ জন খেলোয়াড়ের সমন্বয়ে রক্ষণভাগ গঠন করা হয়। তবে "ফুল ব্যাক" নামটি এখনো রয়ে গেছে। ফুলব্যাক মাঠের রক্ষনরেখার দুই প্রান্তে থাকে এবং মধ্যে থাকে সেন্টার হাফ ব্যাক।
প্রচলিত ইংরেজ ফুটবলে ফুল ব্যাক ছিল একজন শক্তিশালী খেলোয়াড় যারা প্রায়শই "হ্যাকিং" - উদ্দেশ্যপ্রনদিতমূলক ভাবে প্রতিপক্ষকে আঘাত করত। এই ধারাটি ইংল্যান্ডে গ্রহণযোগ্য ও বৈধ ধরা হলেও বাইরের দেশে তা ছিল বেআইনি। ১৯৫০ দশকে এ নিয়ে অনেক বিতর্ক তৈরি হয়েছিল। বর্তমানে এটি সারাবিশ্বেই নিষিদ্ধ ঘোষণা করা হয়েছে।
কখনো কখনো ফুলব্যাকদের আক্রমণাত্নক মেজাজেও দেখা যায়। তারা মাঝে মাঝে পার্শ্বীয় খেলোয়াড়দের বদলে খেলেন এবং ক্রসের জোগান দিতে সচেষ্ট থাকেন। আধুনিক ফুলব্যাকদের হতে হয় দ্রুতগতি সম্পন্ন, শক্তিশালী এবং অফুরন্ত প্রাণশক্তির অধিকারী। ফুলব্যাকের উৎকৃষ্ট উদাহরণ হচ্ছেনঃ : অ্যাশলি কোল, জিয়ানলুকা জামব্রোত্তা, উইলি সানিওল, মিগুয়েল, গ্যারি নেভিল, স্টিভ ফিনান, পাওলো মালদিনি, ফিলিপ লাম ও গাব্রিয়েল হেন্‌জে।
উইং-ব্যাক
উইংব্যাক আধুনিক জমানায় ফুল ব্যাকের একটি ভিন্ন রুপ। এই অবস্থানে আক্রমণকে গুরুত্ব দেয়া হয়েছে। উইংব্যাক নামটি এসেছে "পার্শ্বীয় খেলোয়াড়" ও "ব্যাক" শব্দ থেকে। সাধারণত ৩-৫-২ গঠনের ফুটবল খেলায় উইংব্যাক ব্যবহৃত হয়। একারণে এই অবস্থানকে রক্ষণভাগের চেয়ে মধ্যমাঠের অবস্থান হিসেবেই বেশি মানায়। অধিকতর রক্ষণের কৌশল গ্রহণ করলে ৫-৩-২ গঠনেও উইংব্যাক খেলানো যেতে পারে।
আধুনিক খেলার বিবর্তনে উইংব্যাক হলো পার্শ্বীয় খেলোয়াড় ও ফুলব্যাকের সম্মিলিত রুপ। এ কারণে এই অবস্থানটি আধুনিক ফুটবলের সবচেয়ে চাহিদাপূর্ণ অবস্থানের একটি। যেসব দলে পার্শ্বীয় খেলোয়াড় খেলে না সেসব দলে ফুলব্যাকের তুলনায় উইংব্যাক অধিকতর কার্যকর। তবে উইংব্যাক অবস্থানে খেলার জন্য যথেষ্ট শারীরিক ক্ষমতার প্রয়োজন। উইংব্যাক আক্রমণে গেলে ডিফেন্সিভ মধ্যমাঠের খেলোয়াড় সাধারণত রক্ষণের দায়িত্ব নেন।
পাকস্থলীর ক্যান্সার
পাকস্থলীর ক্যান্সার (Stomach cancer) রোগটি গ্যাস্ট্রিক ক্যান্সার (Gastric cancer) নামেও পরিচিত, এটি সাধারণত পাকস্থলীরর আবরণী কলা থেকে উৎপত্তি লাভ করে। প্রাথমিক লক্ষণগুলো হলো বুকজ্বালা, পেটের উপরের অংশে ব্যথা, বমি ও ক্ষুধামন্দা পরবর্তী লক্ষণগুলোর মধ্যে রয়েছে ওজন কমে যাওয়া, জন্ডিস, বমি ডিসফ্যাজিয়া বা খাবার গিলতে কষ্ট হওয়া, পায়খানার সাথে কালো রক্ত যাওয়া(melena) ইত্যাদি। ক্যান্সার পাকস্থলী থেকে দেহের অন্যান্য অংশে ছড়াতে পারে বিশেষ করে যকৃৎ, ফুসফুস, অস্থি, পেরিটোনিয়াম বা উদর আবরণী ও লিম্ফনোড উল্লেখযোগ্য।
হেলিকোব্যাক্টার পাইলোরি নামক ব্যাক্টেরিয়াম প্রায় ৬০% ক্ষেত্রে পাকস্থলীর ক্যান্সারের জন্য দায়ী। এই ব্যাক্টেরিয়ামের কোনো কোনো বিশেষ টাইপের ক্ষেত্রে এই ঝুঁকি আরও অনেক বেশি। অন্যান্য কারণের মধ্যে ধূমপান, জেনেটিক কারণ অনেক গুরুত্বপূর্ণ। ১০% ক্ষেত্রে পরিবারে ক্যান্সার হওয়ার ইতিহাস থাকে। পাকস্থলী ক্যান্সারের অধিকাংশই গ্যাস্ট্রিক ক্যান্সার। এটাকে আবার কয়েক উপশ্রেণীতে ভাগ করা যায়।লিম্ফোমা ও মেজেনকাইমাল টিউমারও পাকস্থলীতে হয়। পাকস্থলী ক্যান্সার সাধারণত কয়েকবছর ধরে আস্তে আস্তে বিভিন্ন ধাপ পেরিয়ে শেষ ধাপে এসে উন্নীত হয়। এন্ডোসকপির মাধ্যমে বায়োপসি নিয়ে রোগ নির্ণয় করা হয়।তারপর মেডিকেল ইমেজিং এর মাধ্যমে শরীরের অন্য কোথাও ছড়িয়েছে কি না তা নির্ণয় করা হয়। জাপান ও দক্ষিণ কোরিয়া এই দুই দেশে পাকস্থলী ক্যন্সারের রোগী সবচেয়ে বেশি হওয়ায় সেখানে নিয়মিত ক্যান্সার স্ক্রিনিং পরীক্ষা করানো হয়।
ধূমপান পরিহার ও ভূমধ্যসাগরীয় খাবার ক্যান্সারের ঝুঁকি কমাতে পারে। হেলিকোব্যাক্টার পাইলোরি এর চিকিৎসা করালে ভবিষ্যতে ক্যান্সারের ঝুঁকি কমে। প্রাথমিক অবস্থায় চিকিৎসা করালে অনেক ক্যান্সারই পুরাপুরি ভালো হয়ে যায়। সাধারণত সার্জারি, কেমোথেরাপি, রেডিওথেরাপি ও টার্গেটেড থেরাপির মাধ্যমে চিকিৎসা দেয়া হয়। বিলম্বে চিকিৎসা শুরু করলে পেলিয়েটিভ বা উপশমক চিকিৎসা নিতে পরামর্শ দেয়া হয়। চিকিৎসার পর পাঁচ বছর বেঁচে হার মাত্র দশ শতাংশ কারণ অধিকাংশ রোগী একদম শেষ পর্যায়ে এসে চিকিৎসা আরম্ভ করেন। যুক্তরাষ্ট্রে এই হার ২৮%।
জাতীয় সড়ক ৪৮ (ভারত)
জাতীয় সড়ক ৪৮ (এনএইচ, ৪৮) হল ভারতের একটি জাতীয় সড়ক, যা আরম্ভ করা হয় দিল্লি শহরে এবং শেষ হয় চেন্নাই শহরে। জাতীয় সড়কটি জয়পুর, উদয়পুর, আমেদাবাদ, সুরাত, মুম্বাই, পুনে, তুমকুর, বেঙ্গালুরু এবং ভেলোর শহর'সহ  ভারতের ছয়টি রাজ্যের মধ্যে বিস্তৃত। এর মোট দৈর্ঘ্য ২,৮০৭ কিমি (১,৭৪৪ মাইল)।
পাকস্থলীর ক্যান্সার
লক্ষণ ও উপসর্গ
পাকস্থলীর ক্যান্সার প্রায়শই বিনা উপসর্গে হয়ে থাকে (কোন লক্ষণীয় উপসর্গ তৈরি করে না) অথবা এটি প্রাথমিক পর্যায়ে কেবল অস্পষ্ট উপসর্গ (লক্ষণ যা অন্যান্য সম্পর্কিত বা অসম্পর্কিত রোগে উপস্থিত হতে পারে)  হতে পারে।  লক্ষণ প্রকাশ হতে হতে ক্যান্সারটি প্রায়শই একটি বাড়াবাড়ি পর্যায়ে পৌঁছে যায় (নিচে দেখুন) এবং মেটাস্ট্যাসাইজড (শরীরের অন্যান্য অংশে, সম্ভবত দূরবর্তী অংশে ছড়িয়ে পড়তে পারে), যা এটির অপেক্ষাকৃত দুর্বল আরোগ্যসম্ভাবনার মূল কারণগুলির মধ্যে একটি। পাকস্থলীর ক্যান্সারে নিম্নলিখিত লক্ষণ এবং উপসর্গ হতে পারে:
জাতীয় সড়ক ৪৮ (ভারত)
দিল্লি থেকে মুম্বাই পর্যন্ত এর প্রসারিত অঞ্চলটি আগে এনএইচ ৮ হিসাবে চিহ্নিত ছিল এবং মুম্বাই-চেন্নাইয়ের মধ্যে প্রসারিতটি ২০১০ সালে সমস্ত জাতীয় মহাসড়কের পুনরায় নামকরণের আগে এনএইচ ৪ নামে নির্ধারণ ছিল ।
পাকস্থলীর ক্যান্সার
লক্ষণ ও উপসর্গ
প্রারম্ভিক ক্যান্সার বদহজম বা জ্বলন্ত সংবেদন (বুকজ্বালা) যুক্ত হতে পারে।  তবে, বদহজমের কারণে, এন্ডোস্কোপির জন্য নির্দেশিত প্রতি ৫০ জন ব্যক্তির মধ্যে ১ এরও কম লোকের ক্যান্সার রয়েছে। [20] পেটে অস্বস্তি এবং খাবারে অনিচ্ছা, বিশেষত মাংসের জন্য, ঘটতে পারে।
জাতীয় সড়ক ৪৮ (ভারত)
এনএইচ ৪৮ হরিয়ানা, রাজস্থান, গুজরাত, মহারাষ্ট্র, কর্ণাটক এবং তামিলনাড়ু রাজ্যগুলির মধ্য দিয়ে অগ্রসর হয়েছে।
পাকস্থলীর ক্যান্সার
লক্ষণ ও উপসর্গ
পাকস্থলীর ক্যান্সারগুলি যেগুলি বেড়ে যায় এবং স্বাভাবিক টিস্যুকে আক্রমণ করে, দুর্বলতা, ক্লান্তি, খাবারের পরে পেট ফোলা, পেটের  উপরিভাগে ব্যথা, বমি ভাব এবং মাঝে মাঝে বমি, পেট খারাপ বা কোষ্ঠকাঠিন্য হতে পারে। আরও বাড়লে ওজন হ্রাস বা রক্তসহ বমি বা  রক্তযুক্ত  মল হতে পারে, পরবর্তীতে আংশিকভাবে পচনযুক্ত রক্ত ধারণকারী বিবরণ কালো চটচটে মল। (মেলেন) এবং কখনও কখনও রক্তাল্পতা হতে পারে। ডিসফ্যাগিয়া কার্ডিয়াতে টিউমারের উপস্থিতি বা গ্যাস্ট্রিক টিউমারের বৃদ্ধির সঙ্কেত দেয়।
জাতীয় সড়ক ৪৮ (ভারত)
পথ
এনএইচ ৪৮ যে স্থানগুলির মধ্য দিয়ে যায়:
পাকস্থলীর ক্যান্সার
লক্ষণ ও উপসর্গ
এইগুলি অন্যান্য সমস্যা যেমন স্টমাক ভাইরাস, গ্যাস্ট্রিক আলসার, বা ক্রান্তীয় স্প্রের উপসর্গ হতে পারে।
জাতীয় সড়ক ৪৮ (ভারত)
দিল্লি অংশ
জাতীয় সড়কটি দিল্লির রাও তুলা মার্গ থেকে শুরু হয়। এই সড়ক দিল্লির মধ্যে ১০.২ কিলোমিটার পথ অতিক্রম করেছে। এটি দিল্লি অতিক্রম করে হরিয়ানা রাজ্যে প্রবেশ করে।
পাকস্থলীর ক্যান্সার
কারণ
গ্যাস্ট্রিক ক্যান্সার অনেক কারণের ফলে ঘটে। সাধারণত নারীদের তুলনায় পুরুষদের মধ্যে দ্বিগুণ ঘটে। ইস্ট্রোজেন এই ধরনের ক্যান্সার বৃদ্ধির বিরুদ্ধে নারীদের সুরক্ষা দিতে পারে।
সংক্রমণ
হেলিকোব্যাক্টার পাইলোরি সংক্রমণ ৬৫-৮০% গ্যাস্ট্রিক ক্যান্সারের একটি মূল ঝুঁকিপূর্ণ কারণ, তবে হেলিকোব্যাক্টার সংক্রমণযুক্ত, মাত্র ২% মানুষের পাকস্থলীর ক্যান্সার হয়। যে যে কারণে এইচ পাইলোরির দ্বারা পাকস্থলীর ক্যান্সারে আক্রান্ত হওয়ার সম্ভাবনা থাকে সেগুলি হল পুরানো পেট জ্বালা অথবা ক্যাগএর মতো অতি তীব্র উপাদানের কার্যকলাপ। অনুমান করা হয়েছিল যে প্রতি বছর ৮৪,০০০ টি ক্ষেত্রে এপস্টাইন-বার ভাইরাস দায়ী।  বেশি ঝুঁকির মধ্যে এইডসও অন্তর্ভুক্ত।
জাতীয় সড়ক ৪৮ (ভারত)
রাজস্থান অংশ
সড়কটি হরিয়ানা-রাজস্থান সীমান্ত অতিক্রম করে রাজস্থানে প্রবেশ করে। এর পর সড়কটি রাজ্যের মোট ৬ টি জেলার মধ্য দিয়ে অগ্রসর হয়, এই জেলাগুলি হল - আলওয়ার, জয়পুর, আজমির, ভিলওয়ারা, চিত্রদুর্গ ও উদয়পুর। জাতীয় সড়ক ৪৮ রাজস্থান রাজ্যের মধ্যে ৭৩২ কিলোমিটার পথ অতিক্রম করে গুজরাত রাজ্যে প্রবেশ করে।
গুজরাত অংশ
সড়কটি রাজস্থান-গুজরাত সীমান্ত অতিক্রম করে গুজরাতে প্রবেশ করে সবরকান্ত জেলা হয়ে। এর পর সড়কটি রাজ্যের মোট ১০ টি জেলার মধ্য দিয়ে অগ্রসর হয়, এই জেলাগুলি হল - সবরকান্ত, গান্ধিনগর, আহমেদাবাদ, খেদা, আনন্দ, ভদোদরা, সুরাট, বারুচ, নবসারি ও ভালসাদ। জাতীয় সড়ক ৪৮ রাজস্থান রাজ্যের মধ্যে ৪৮৮.৭ কিলোমিটার পথ অতিক্রম করে মহারাষ্ট্র রাজ্যে প্রবেশ করে।
মহারাষ্ট্র অংশ
সড়কটি গুজরাত-মহারাষ্ট্র সীমান্ত অতিক্রম করে মহারাষ্ট্রে প্রবেশ করে সবরকান্ত জেলা হয়ে। এর পর সড়কটি রাজ্যের মোট ৭ টি জেলার মধ্য দিয়ে অগ্রসর হয়, এই জেলাগুলি হল - পালঘর, থানে, রায়গড়, সাতারা, পুণে, সাংলী ও কোলাপুর। জাতীয় সড়ক ৪৮ মহারাষ্ট্র রাজ্যের মধ্যে ৫০১ কিলোমিটার পথ অতিক্রম করে কর্ণাটক রাজ্যে প্রবেশ করে।
কর্ণাটক অংশ
সড়কটি মহারাষ্ট্র-কর্ণাটক সীমান্ত অতিক্রম করে কর্ণাটক রাজ্যে প্রবেশ করে বেলগাউম জেলা হয়ে। এর পর সড়কটি রাজ্যের মোট ৮ টি জেলার মধ্য দিয়ে অগ্রসর হয়, এই জেলাগুলি হল - বেলগাউম, ধারওয়াড়, হাবেরী, দাওয়ানগরে, চিত্রদুর্গ, তুমকুর, গ্রামীণ বেঙ্গালুরু ও বেঙ্গালুরু। জাতীয় সড়ক ৪৮ কর্ণাটক রাজ্যের মধ্যে ৫৭৫.৭ কিলোমিটার পথ অতিক্রম করে তামিলনাড়ু রাজ্যে প্রবেশ করে।
তামিলনাড়ু অংশ
সড়কটি কর্ণাটক-তামিলনাড়ু সীমান্ত অতিক্রম করে তামিলনাড়ু রাজ্যে প্রবেশ করে কৃষ্ণাগিরি জেলা হয়ে। এর পর সড়কটি রাজ্যের মোট ৫ টি জেলার মধ্য দিয়ে অগ্রসর হয়, এই জেলাগুলি হল - কৃষ্ণাগিরি, ভেলর, কাঞ্চিপুরাম, তিরুবাল্লুর ও চেন্নাই। জাতীয় সড়ক ৪৮ তামিলনাড়ু রাজ্যের মধ্যে ২৩৭.৬ কিলোমিটার পথ অতিক্রম করে চেন্নাই শহরে সমাপ্ত হয়।
জংশন তালিকা
থাম্ব|300x300পিক্সেল| জয়পুর - আজমির মহাসড়ক
থাম্ব|300x300পিক্সেল| কাতরাজ ঘাটে নতুন কাতরাজ সুড়ঙ্গ
থাম্ব|কর্ণাটকে এনএইচ ৪৮ থাম্ব| [[নীলমঙ্গলা|নেলামঙ্গলায় পরিবর্তনশীল বার্তা বোর্ড ]]
থাম্ব|শ্রীপেরুম্বুদুরের কাছে এনএইচ ৪৮ এর আকাশ থেকে দেখা দৃশ্য
মৃণালিনী দত্ত মহাবিদ্যাপীঠ
মৃণালিনী দত্ত মহাবিদ্যাপীঠ ভারতের পশ্চিমবঙ্গের উত্তর ২৪ পরগণা জেলার বিরাটি শহরের একটি উচ্চ শিক্ষাপ্রতিষ্ঠান। এই কলেজটি পশ্চিমবঙ্গ রাষ্ট্রীয় বিশ্ববিদ্যালয়ের অধীর্ভূক্ত। কলেজটি ১৯৬৪ সালের ৫ মার্চ প্রতিষ্ঠিত এবং বহুদিন পূর্বেই কলেজটি তার যাত্রাপথের ৫০ বছর পূর্ণ করেছে।
অবস্থান
মৃণালিনী দত্ত মহাবিদ্যাপীঠ ভারতের পশ্চিমবঙ্গের রাজ্যের উত্তর ২৪ পরগণা জেলার বিরাটী অঞ্চলে অবস্থিত।
পাঠদান স্তর
এই মহাবিদ্যালয়ে কলা, বিজ্ঞান এবং বাণিজ্য - এই তিনটি বিভাগেই পড়ানো হয়। এই কলেজে "বাংলা ভাষা ও সাহিত্য" বিভাগে স্নাতকোত্তর স্তরে পড়ানোর ব্যবস্থা চালু রয়েছে।
বাংলা বিভাগ (স্নাতক ও স্নাতকোত্তর)
বাংলা বিভাগ হল মৃণালিনী দত্ত মহাবিদ্যাপীঠের প্রাচীনতম বিভাগগুলির মধ্যে একটি, যেটি শুধুমাত্র ১৯৬৪ সালে কলেজ প্রতিষ্ঠার দিন থেকে পাস কোর্সের মাধ্যমে যাত্রা শুরু করেছিল। অনার্স কোর্সটি ১৯৬৮ সালে চালু করা হয়েছিল, তারপর ২০১৪ সালে স্নাতকোত্তর কোর্স চালু হয়।
এই বিভাগটি মৃণালিনী দত্ত মহাবিদ্যাপীঠের প্রথম বিভাগ যা ২০১৪-১৫ সেশন থেকে বাংলায় স্নাতকোত্তর কোর্স অর্থাৎ M. A. চালু করে। বিশিষ্ট শিক্ষাবিদদের নিয়মিত পরিদর্শন যেমন
পুরস্কৃত)